recursal/SuperWikiNEXT-32B huggingface dataset:
**Géza Szegedi Molnár** [segedi], laŭ hungarlingve kutima nomordo **Szegedi Molnár Géza** estis hungara parodisto. Lia patro estis Géza Szegedi Molnár.

Géza Szegedi Molnár naskiĝis la 14-an de marto 1939 en Budapeŝto, li mortis la 2-an de marto 2008 en Budapeŝto.

Biografio
---------

Géza Szegedi Molnár akiris arkitekturan diplomon en Teknika kaj Ekonomia Universitato de Budapeŝto. En 1963 li aperis en Hungara Televizio en programo de talentokonkurso, kie li prezentis parodiojn. Inter 1964-1968 li havis rolojn en Nacia Teatro (Szeged), poste en malgrandaj teatroj en Budapeŝto. Tiutempe li ricevis kantolecionojn private kaj li ofte rolis eksterlande kun kantparodioj. Dum vojaĝo li travivis teroratakon kaj li vundiĝis, eĉ li paraliziĝis sub talio. Li vivis plu en rulseĝo. Tamen post 2 jaroj li denove estis videbla sur scenejo precipe kiel solisto. Li ricevis premiojn dufoje en 1987 kaj 1988.

Liaj teatraj roloj (elekto)
---------------------------

* Ferenc Lehár: *A mosoly országa* - Feri Hadfaludy
* Pierre Barillet–Jean-Pierre Grédy: *Floro de kakto* - Igor
* Mihály Vörösmarty: *Csongor és Tünde* - Duzzog

Lia televida filma rolo
-----------------------

* *Szomszédok* (serio, 1998) - László Ervin

Lia libro
---------

* *Nekem már lőttek* (membiografia romano, 1988)

Vidu, aŭdu ankaŭ
----------------

*

Fontoj
------

* hungarlingva biografio
* hungarlingva biografio

Referencoj
----------

1. ↑
2. ↑

|  |  |
| --- | --- |
| Bibliotekoj | * PeEnEo: 754324
 |



* Portalo pri Biografio
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

La **UIAE** aŭ *Unio Internacia de Advokatoj Esperantlingvaj* estas la organizo kiu reprezentas esperantistajn advokatojn, de monda nivelo, en internaciaj aferoj. Kreita en 2022 en Montrealo, Kanado, ĝi havas X membrojn asociajn el ĉirkaŭ Y ŝtatoj.

Fondo
-----

Kadre de la 107-a Universala Kongreso en Montrealo, okazis la fond-asembleo de UIAE. 
La kunordiganto, Miguel Faria de Bastos, klarigis la kialon de la estigo de nova asocio, surbaze de tio, ke juristeco estas kvalifiko kaj advokatado estas profesio. Krom la koincidaj celoj inter Internacia Jurista Esperanto-Asocio kaj UIAE, ĉi-lasta havas specifajn celojn, unu el kiuj estas la videbligo de Esperanto kaj de advokata Esperanto-asocio funkcianta Esperante antaŭ la neesperantlingvaj advokatoj. La statuto estis unuanime aprobita. 

Esprimiĝis la volo havi estontece privilegiitan interrilatiĝon kun IJEA (juristoj) kaj IKEF (komercistoj), pro la parta koincido de la celoj kaj pro la neceso de konsistigo de termina jura vortaro.

Estraro
-------

Laŭ stato komence de 2022 la estraron gvidas prezidanto Miguel Faria de Bastos, portugalo kaj advokato de la Ordono de Advokatoj de Angolo kaj ankaŭ de Portugalio. Li estas honora prezidanto de la Portugala Esperanto-Asocio kaj membro de lingvaj, kulturaj kaj homrajtaj asocioj, kaj estas aŭtoro de la libro "Timoro, la plej granda ekstermejo en la mondo" (1998), ankaŭ kun versio en la portugala lingvo.

Konsisto de la nova estraro, unuanime elektita, por 2022-: 

* s-ro Miguel Faria de Bastos (prezidanto — Portugalio)
* s-ro Querino Neto (vicprezidanto — Brazilo)
* s-ro Graça Thuler (sekretario — Brazilo)
* s-ro Héctor Campos Grez (kasisto — Ĉilio)
* s-ro John Therrien Dale Jr (senofica estrarano — Usono)
* s-ro Manuel Cristóvão (senofica estrarano — Angolo)

Notoj
-----

1. ↑  Kongresa Sciulo:  paĝo 3. La 12-an de aŭgusto 2022.

Eksteraj ligiloj
----------------

* oficiala retejo


|  |  |
| --- | --- |
| Bibliotekoj | * PeEnEo: 786241
 |
Koordinatoj: 49° 57′ 29″ N 14° 10′ 53″ O﻿ / ﻿49.95806 °N, 14.18139 °O﻿ / 49.95806; 14.18139 (mapo)

**Amerika** estas nomo de solejo, troviĝanta ekde la jaro 1861 sur montareta ebenaĵo proksime de municipoj Bubovice, Mořina kaj Karlštejn en la katastra teritorio Budňany de kampurbo Karlštejn. La nomo pli poste alkutimiĝis ankaŭ por kelkaj ĉirkaŭaj kalkoŝtonaj minejoj.

La solejo estis fondita la 1-an de novembro 1859, kiam ricevis ĝin en paĥton sub nomo „Kadluvtýnská Kopanina, tzv. Amerika" por 11 jaroj Josef Habětín, vilaĝestro el proksima Mezouň. Mastrumaj konstruaĵoj estis konstruitaj en la jaro 1861 post forhakado de ĉirkaŭa arbaro. Tiutempe la parceloj enfalis sub karlštejna senjorujo. Fine de la 19-a jarcento poste administris la parcelojn Aŭstria-Hungaria Instituto de nobelinoj. La paĥto estis iom post iom plilongigata kaj en la jaro 1926 la familio elaĉetis la bienon kaj la parcelojn. Komence de la 50-aj jaroj la farmista domo estis kolektivigita kaj almembrigita al UAK Bubovice, sed la posedantoj plu zorgis pri la mastrumejo kvazaŭ kooperativistoj. Post la jaro 1989 la farmista domo memstariĝis. La solejo, seninterrope administrata de la familio de la devenaj paĥtistoj (nun jam kvina kaj sesa generacioj), servas ĝis hodiaŭ kiel agrikultura farmista domo.

La devena solejo ne havis ĝis la jaro 1932 propran fonton de trinkakvo. La akvo estis alveturigata el Královská studánka, situanta survoje al Srbsko. Lokaj mastrumantoj havis devon veturigi la akvon ankaŭ por proksima arbarista domo, konstruita komence de la 20-a jarcento. Tiu ĉi devo pereis nur en la jaro 1981.

Vidu ankaŭ
----------

* kalkoŝtonaj minejoj Ameriko

|  |  |  |
| --- | --- | --- |
| 

| v • d • rPartoj de municipo Mořina (3) |
| --- |
| Dolní Roblín ~ Mořina ~ Trněný Újezd ~ Amerika *(solejo)* |

 |
**Moyuela** [moĜŬEla] estas municipo de Hispanio, en la sudokcidento de la komarko Belĉita Kampo kies ĉefurbo estas Belchite, en la sudo de la Provinco Zaragozo (regiono Aragono).

Geografio
---------

Moyuela estas longeca municipa teritorio en la sudokcidento de la komarko Belĉita Kampo inter tiuj de Azuara norde kaj de Plenas sude. La loĝloko estas je 75 km de Zaragozo, provinca kaj regiona ĉefurbo, je 725 msm. Ĝi estas tute inter Moneva oriente kaj Plenas sudokcidente.

Historio
--------

Estis restaĵoj de romianoj kaj de iberoj. Ŝajne la loknomo estas de epoko de araboj, kiam ĝi estis defendejo. La konkero de la areo el islamanoj estis farita en la 12-a jarcento. Plue restis grava majoritato de moriskoj, kiuj laboris por agrikulturo; sed komence de la 17-a jarcento okazis la forpelo de la moriskoj el Hispanio, kio rezultis en krizo por la loko. 

Dum la Hispana Enlanda Milito en Aŭgusto 1937 okazis batalo en apuda Belchite en la kadro de la Ofensivo al Zaragozo, kiu rezultis malsukcesa.

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Moyuela kie oni malaltiĝis ĝis nunaj 234 laŭlonge de la jarcento. Evidente elmigrado foriris al proksima grandurbo Zaragozo.

Aktualo
-------

Bazo de ekonomio nun estas agrikulturo (cerealoj, olivarboj kaj migdalarboj) kaj ĉefe brutobredado (kortobirdoj, ŝafoj kaj porkoj) kaj sekva nutrindustrio. Nune gravas ankaŭ natura, kultura kaj rura turismo. Inter nunaj vidindaĵoj menciindas du preĝejoj, tri ermitejoj, lavejo, grotodomoj de Valtierra, la rivero Aguasvivas ktp.

Vidu ankaŭ
----------

* Municipoj de la provinco Zaragozo

Referencoj
----------


|  |  |
| --- | --- |
| Bibliotekoj | * PeEnEo: 802127
 |
**Frans Johan JAHGER** (naskiĝis la 12-an de junio 1923 en Kopenhago, Danio, mortis la 30-an de septembro 2016) estis dana-usona esperantisto.

Frans Jahger estis filo de Hjalmer Pederson kaj Marie Jahger. Li lernis la profesion de maŝinisto ĉe firmao *Burmeister & Wain* en Kopenhago, en fako pri dizelmotoroj. En 1953 li elmigris al Usono kaj eklaboris kiel ilfaristo ĉe *Continental Can Company* en Picburgo (Pensilvanio), kie li restis preskaŭ 30 jarojn. Poste li studis en la Universitato de Picburgo. Fariĝinte bakalaŭro de scienco kaj maŝinist-majstro, li en *Allegheny College* instruis la ilfaristan metion al junaj metilernatoj ĝis pensiiĝo en aĝo de 65 jaroj. En 1998 li transloĝiĝis al Marietta (Georgio), en 2005 al Roswell (Georgio), en 2010 al Victoria (Teksaso).

Frans Jahger parolis ne nur la danan, la germanan kaj la anglan, sed ankaŭ Esperanton. Li estis estrarano de ELNA, li kantis en la disko *Ni kantu en Esperanto* aperinta en 1964, kaj li vojaĝis al multaj kongresoj interalie en Eŭropo.

Lia unua edzino estis Ruth Nicolaysen Jahger. Post ŝia morto en 1997, li geedziĝis kun Elizabeth Hanow Marsden, kiu tamen mortis en 2003. En 2005 Frans Jahger edziĝis trian fojon, tiam al Dorothy Sappington Mayhew. Lia sola filo Klaus, naskita en 1947, mortis jam antaŭ li.

Lia tombo troviĝas en *Cheatham Hill Memorial Park* en Marietta.

Fontoj
------

* Obituary *(angle)*

Eksteraj ligiloj (Verkaĵoj kantataj)
------------------------------------

* Chiu Chiu · Frans Jahger
* Lulkanto · Frans Jahger
* Kara Kentoki-Land · Frans Jahger
* La Rompiginta Ringeto · Frans Jahger
* Funga Kanto · Frans Jahger
* Mariston Logas Vasta Mar · Frans Jahger
* Bovocar · Frans Jahger
* Jukajdi, Jukajda · Frans Jahger
* Lorelaj · Frans Jahger
* Fluanta Tajdo · Frans Jahger
* Pasintaj Tagoj · Frans Jahger


|  |  |
| --- | --- |
| Bibliotekoj | * PeEnEo: 619700
 |
**Amerigo IANNACONE** (ame'ri:go janna'kone, 1950-2017) estis itala esperantisto, verkisto, poeto kaj instruisto.

Biografio
---------

Li naskiĝis en 1950 en Venafro (regiono Molizo). Profesie li estis instruisto. Li mortis 67-jara la 12an de julio 2017 pro stratakcidento, frapita de aŭto dum li regule trairis straton en sia hejmurbeto Venafro.

Li estis verkisto kaj poeto tre konata en sia regiono Molizo kaj dediĉis sian tutan vivon al kulturo kaj al la instruado de Esperanto;

Li ankaŭ estis prezidanto de de la *Premio Paci de Isernia* por la sekcio Poezio.

En 2011 li estis premiita per la premio "Libero de Libero" en Fondi kaj en 2013 per la Premio "Napoli Cultural Classic" en Nola.

Inter siaj libroj gravas:

* "A zonzo nel tempo che fu" (2002), plurfoje reeldonita,
* "Il paese a rovescio e altre fiabe" (2008),
* "Cronache reali e surreali" (2008)
* "Matrioska e altri racconti" (2011).

Li ankaŭ tradukis plurajn librojn de la franca al la itala kaj de la itala al Esperanto.

La italaj poetoj Massimo Acciai Baggiani kaj Fabio Strinati dediĉis al li la libron de poezio *Preter la sojlo, lumluko* (Edizioni Segreti di Pulcinella, 2020).

Esperanto
---------

Li esperantistiĝis en la jaro 1982 kaj estis aŭtoro de pli ol 20 libroj (poezio, rakontoj, eseoj kaj tradukaĵoj) inter kiuj :

* "Esperanto, il perché di una scelta", (1986);
* "Eterna metamorfosi - Eterna metamorfozo" (1987),
* "Dulingvaj poemoj";
* "Verso il fonetismo - Evoluzione della scrittura" (1994);
* "Da Babilonia a Esperantujo – Considerazioni sulla lingua internazionale" (1998);
* "Piccolo Manuale di Esperanto" (2006).

Pluraj estas liaj tradukaĵoj en Esperanto, inter kiuj la poemkolekto "Ĉe la temporando" de Jozefo Napolitano kaj "La monda origino" de Donato Di Poĉe, "Oboe d'amore - Ama hobojo" (2007).

De 1986 li eldonis la literaturan revuon "Il Foglio Volante" (La Flugfolio), kiu estis dufoje premiita de la itala ĉefministra stabo pro literatura kritiko; ĝia lasta numero, la julia 2017, (anno XXXII - n. 7).

Referencoj
----------

1. ↑  *Amerigo Iannacone mortis en stratakcidento*, HeKo 651 3-A, la 13-an de julio 2017.

Eksteraj ligiloj
----------------

itale "Addio a Iannacone"


|  |  |
| --- | --- |
| Bibliotekoj | * PeEnEo: 96709
* GND: 1030428034
* LCCN: no2004078849
* VIAF: 39091834
* ISNI: 0000 0000 4897 7903
* SUDOC: 244060355
* ICCU: CFIV107813
 |
**Frigyes Keresztély Petrovics** [fridjeŝ kerestEj petroviĉ], laŭ hungarlingve kutima nomordo **Petrovics Frigyes Keresztély** estis hungara historiisto, juristo, membro ordinara de Hungara Scienca Akademio (1830).

Frigyes Keresztély Petrovics  Arkivigite je 2013-10-19 per la retarkivo Wayback Machine naskiĝis la 7-an de oktobro 1799 en Hungara reĝlando en Holics (nuntempa Holíč en Slovakio). Li mortis la 12-an de aprilo 1836 en Munkeno.

Biografio
---------

Frigyes Keresztély Petrovics frekventis universitaton en Pozsony, poste en 1820 li iĝis luterana pastro. En la sekva jaro en Pest (urbo) li edukis grafon László Teleki. Ili duope lernis juron komence en Pest, poste en Sárospatak. En 1830 li iĝis juristo. En 1833 li vizitis grandan parton de Eŭropo, kie li esploris en arkivejoj pri hungaraj temoj.

Verkaro (elekto)
----------------

* *Magyarország történetei időszaki táblákban, világosítva a világnak egykorú történeteivel és a magyar királyi házaknak nemzetségi lajstromaival* (1830)
* *Levél Hollandiából* (1835)
* *Magyar levéltöredékek külföldről* (1836)

Fontoj
------

* hungarlingva biografio (la teksto estas legebla maldekstre post klako al litero P kaj serĉante ĝin el la aboco-listo)
* hungarlingva biografio (la teksto estas legebla maldekstre post klako al litero P kaj serĉante ĝin el la aboco-listo)
* hungarlingva biografio Arkivigite je 2013-10-19 per la retarkivo Wayback Machine
* hungarlingva biografio (la teksto estas legebla iomete pli malsupre
* hungarlingva biografio (la teksto estas legebla pli malsupre


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
African Goose in Northern California.jpgAfrika ansero
La **Afrika ansero** estas raso de Bredansero. Ili fakte ne estas el Afriko en tute, Afrikaj bredanseroj estas descendaj el natura Cigna ansero, ĝuste kiel ties parenco la Ĉina ansero. Kvankam ili kunhavas similajn karakterojn (kiaj kolorvarioj), ambaŭ povas esti distingataj el la pli granda gorĝohaŭtaĵo de kaj diferenca formo de la bekobaza karunklo de la Afrika ansero. Afrikaj anseroj estas ankaŭ iom pli fortikaj ol la Ĉinaj anseroj, kaj estas famkonataj pro sia pli afabla temperamento.

Ekzistas du teorioj pri la deveno el la bredoraso: la unua asertas ke la Afrikaj estas rezulto de kruciĝo de Cignaj anseroj kun Ĉinaj anseroj, dum la alia asertas ke ili estas puraj devenoj el la Cigna ansero, kaj ties unikaj trajtoj estus simple rezulto de selekta bredado. Ĉiukaze ĝi ekzistis kiel distinga bredoraso almenaŭ ekde mezo de la 19a jarcento, kaj estis akceptita en la standardoj de la *American Poultry Association* en 1874.

Afrikaj anseroj aperas en tri kolorvariantoj: Bruna, Sablokolora kaj Blanka. Brunaj havas nigrajn bekojn kaj karunklojn, kaj plumaron kun neregulaj nuancoj, el tre helaj al malhelbrunaj. Blankaj havas tutblankajn plumarojn kaj oranĝecajn bekojn kaj karunklojn.

Literaturo
----------

* Ekarius, Carol.  (2007) *Storey's Illustrated Guide to Poultry Breeds*. 210 MAS MoCA Way, North Adams MA 01247: Storey Publishing. ISBN 978-1-58017-667-5.
* Africans feathersite.com 2008-07-02

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| v • d • rBirdoj |
| --- |
| 
Regno: Animalo  •  Filumo: Ĥorduloj  •  Subfilumo: Vertebruloj  •  Infrafilumo: Makzeluloj  •  Superklaso: Tetrapodoj  •  Klaso: Birdoj |
| 

|  Birdoj laŭ ordoj *(alfabete)* |
| --- |
|  |
| 

|  |
| --- |
|  |
| Ordoj de | 

|  |
| --- |
| akcipitroformaj ~ anseroformaj ~ apodoformaj ~ cikonioformaj ~ falkoformaj ~ fenikopteroformaj ~ gavioformaj ~ gruoformaj ~ ĥaradrioformaj ~ kaprimulgoformaj ~ kokoformaj ~ kolomboformaj ~ koracioformaj ~ kukoloformaj ~ paseroformaj ~ pegoformaj ~ pelikanoformaj ~ podicipoformaj ~ procelarioformaj ~ psitakoformaj ~ pterokloformaj ~ sfeniskoformaj ~ strigoformaj ~ strutoformaj ~ tinamoformaj ~ trogonoformaj ~ trokiloformaj ~ turnicoformaj |

 |

 |

 |
| 
Rilataj artikoloj: Birdomigrado ~ Birdoprotektado ~ Birdnestoj ~ BirdkantoVidu ankaŭ: Dinosaŭraj birdoj |

 |


|  |  |
| --- | --- |
| Portala ikono | Portalo pri Birdoj |

* Kategorio Afrika ansero en la Vikimedia Komunejo (Multrimedaj datumoj)
**Hieronymus EMSER** (naskiĝinta en la 26-a de marto 1478 en Weidenstetten, mortinta en la 8-a de novembro 1527 en Dresden) estis germana katolika teologo kaj frua kontraŭreformanto.

Vivo
----

Li estis unu el la plej konataj malamikoj de Martin Luther. En 1504 li prelegis humanisme en Erfurto, en la ĉeesto de Lutero. Post mallonga restado en Leipzig li fariĝis en Dresden sekretario de la duka moŝto Georgo de Saksio. Vojaĝante Romon li instigis la beatigon de episkopo Benno el Meißen (pri kiu li skribis fantaziosan biografion *Vita Bennonis*, eldonita en Leipzig en 1512).

Graveco kiel kontraŭluterano
----------------------------

Kunsentinte unue kun Lutero li ekkverelis kun la reformanto post la t.n. Lepsika Disputacio. Lutero inverse bruligis - kune kun la ekskomunika buleo de la papo - ankaŭ la verkojn de Emser. Lia traduko de la Nova Testamento (1527) estas kvazaŭ tia de Lutero kun kelkaj etaj ŝanĝoj laŭ la Vulgato kaj komentoj ortodoksaj, kvankam li mem estis riproĉinta al Lutero iam ne malpli ol 1400 erarojn en ties traduko.

Ĉar Emser alkutimiĝis meti sur la librojn la blazonon de sia familio - kiu enhavas virkapron - oni ŝerce kromnomis lin *virkaprulo Emser*. La kontraŭluterajn pamfletojn kolektis von Enders (*Luther und Emser*, Halle 1890–92, 2 vol.).

Verkoj
------

* *Das gantz neü testament* / eldonis Johann Dietenberger - Köln : Quentel / Tübingen : Morhart, 1532. surrete

* *Eyn deutsche Satyra vnd straffe des Eebruchs*, Leipzig: Melchior Lotter, 1505. surrete

Literaturo
----------

* Gustav Kawerau: *Hieronymus Emser: Ein Lebensbild aus der Reformationsgeschichte.* Verlag von Max Niemeyer, Halle (Saale), 1898
* Heribert Smolinsky: *Augustin von Alveldt und Hieronymus Emser*. Aschendorff, 1983

Eksteraj ligiloj
----------------

* Kategorio Hieronymus Emser en la Vikimedia Komunejo (Multrimedaj datumoj)

* Informoj pri Hieronymus Emser en katalogo de la Germana Nacia Biblioteko (germane)
* Ŝablono:Säbi
* Hieronymus Emser: *Eyn deutsche Satyra vnd straffe des Eebruchs*
* Biografio ĉe NDB.


|  |  |
| --- | --- |
| Bibliotekoj | * PeEnEo: 469652
* GND: 118684566
* LCCN: n84174702
* VIAF: 19702295
* ISNI: 0000 0001 2123 0313
* LIBRIS: 209283
* SUDOC: 029081173
* BNF: 12078125f
* NKC: jx20051205002
* BNE: XX1308511
 |
**Občina Mežica** estas unu el 212 municipoj en Slovenio. Ĝi situas en la Regiono Karintio. La municipo konsistas el 6 komunumoj kovrante areon de 26,4 km². Komence de 2018 tie loĝis 3541 homoj. Administra centro de la municipo estas la urbo Mežica.

Loko, priskribo
---------------

Občina Mežica
Občina situas en monta regiono en norda Slovenio. La Rivero Meža fluas de sudo al nordo. La alteco estas de 450 m ĝis preskaŭ 1230 m.

La apudaj municipoj estas:
Občina Prevalje en la nordo kaj oriento, Občina Crna na Koroškem en la sudo. Okcidente, ĝi limas kun la distrikto Völkermarkt en Aŭstrio.


Ĉirkaŭ **Občina Mežica**|  | Občina Prevalje |  |
| Völkermarkt
en Aŭstrio | Občina Mežica | Občina Prevalje |
|  | Občina Crna na Koroškem |  |

Komunumoj
---------

La municipo konsistas el la sekvaj 6 vilaĝoj:

Breg, Lom, **Mežica**, Onkraj Meže, Plat, Podkraj pri Mežici.

Referencoj
----------

*En tiu ĉi artikolo estas uzita traduko de teksto el la artikolo Občina Mežica en la slovena Vikipedio.* 

Statistikoj: 

Geografia loko:
**Hieronymus FROBENIUS** (naskiĝinta en 1580 en Arnstadt, la 31-an de oktobro 1666) estis kuracisto kaj urbestro dum kaj post la Tridekjara milito .

Vivo
----

En sia juneco li postvivis la pestojarojn, dum kiuj lia patro restis en la urbo kiel la ununura duka oficialulo. Post la studo Frobenius doktoriĝis pri filozofio. En la 20.1.1615 li iĝis civitano de Arnstadt kaj iĝis baldaŭ politikisto ankaŭ. Li estis dum jarcentoj urbestro de Arnstadt alterne kun la frato Johann Martin, inter 1618 kaj 1660 dekses fojojn. Dum lia deĵorado estis ankaŭ la savo de la urbo kontraŭ la Pappenheim-oj intencantaj marodi en la urbo; raporto pri tio el la 1633-a jaro legeblis en la spajro de la Jakoba turo kie oni trovis ĝin dum restaŭrado en 1991.

Familio
-------

Liaj filoj Christoph Hieronymus kaj Ernst Georg iĝis kuracistoj. Li mem estis la filo de la arnstadt-a duka oficisto Eustachius Frobenius el familio de scienculoj kaj oficialuloj. Ili ankaŭ estis parencoj de la bazela libropresistoj Johann Froben kaj Hieronymus Frobenius. La kuzino de la patro estis la eldonisto Georg Ludwig Frobenius en Hamburgo.

Literaturo
----------

* Johann Christoph Olearius: *Historia Arnstadiensis*. Arnstadt 1701, p. 152 sekv (Erwähnung von Hieronymus Frobenius, 1618, und Johann Martin Frobenius, 1628)
* Anton Freiherr von Froben: *Nachrichten über die Familie von Froben*, Berlin 1874
* Johann David Fiedler: *Beschreibung denkwürdiger Sachen, so sich vom Jahre 1636 Im Fürstl. Sächs. Amte Wachsenburg in Thüringen begeben und zugetragen*. gedruckt in: *Alt Arnstadt*, Heft 7/1927

Referencoj
----------

1. ↑  Peter Unger: *Zum Inhalt des Jacobsturmknopfes*

Eksteraj ligiloj
----------------

* Arkivigite je 2016-03-04 per la retarkivo Wayback Machine
* Prange: *Geschichte unserer Stadt*, Teil 2,  Arkivigite je 2014-02-17 per la retarkivo Wayback Machine
**Občina Mirna** estas unu el 212 municipoj en Slovenujo. Ĝi situas en la Regiono Sudorienta Slovena‎. La municipo enhavas 22 komunumojn kaj ĝia areo estas 31,3 km². Komence de 2014 tie loĝis 2554 homoj. La administra centro estas la vilaĝo Mirna.

Loko, priskribo
---------------

De sudokcidento al nordoriento tra la komunumo la ĉefvojo č.215 kaj paralele kun la fervoja linio de la urbo Trebnje en Sevnica.

La alteco de la areo estas ĉirkaŭ 240 m ĝis 550 m.

Najbaraj urboj estas: Občina Litija en la nordo, Občina Šentrupert en la nordoriento, Občina Mokronog - Trebelno en la oriento, Občina Trebnje en la sudo kaj okcidento.


Ĉirkaŭ **Občina Mirna**|  |  Litija | Šentrupert |
|  Trebnje | Občina Mirna |  Mokronog - Trebelno |
|  |  Trebnje |  |

Komunumoj
---------

La municipo konsistas el 22 vilaĝoj:

Brezovica pri Mirni, Cirnik, Debenec, Glinek, Gomila, Gorenja vas pri Mirni, Migolica, Migolska Gora, **Mirna**, Praprotnica, Ravne, Sajenice, Selo pri Mirni, Selska Gora, Stan, Stara Gora, Ševnica, Škrjanče, Trbinc, Volčje Njive, Zabrdje, Zagorica.

Referencoj
----------

*En tiu ĉi artikolo estas uzita traduko de teksto el la artikolo Občina Mirna en la slovena Vikipedio.* 

Statistikoj:
| Kiel legi la taksonomionKiel legi la taksonomion**Afrika krekso** |
| --- |
|  |
| Porphyrio martinica*Porphyrio martinica* |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Birdoj *Aves* |
|
|
|
|
|
|
|
|
|
|
|
|
|
| Ordo: | Gruoformaj *Gruiformes* |
|
|
|
|
|
|
| Familio: | Raledoj *Rallidae* |
|
|
|
|
|
| Genro: | Afrika krekso |
|
|
|
|
|
|
|
|
|
|

 |
|
|
|
|
|
|
|  |
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Afrika krekso  |

 |
| v • d • r |

La **afrika krekso** (science: *Crex egregia*, ne la afrika *kreko*) estas birdo en la raleda familio kiu nestas en la pleja de Afriko sude de Saharo fore de la sekega sudo kaj sudokcidento. Ĝi estas sezone malrara en la plejo de ĝia vivteritorio ekskluzive de la pluvarbaroj kaj areoj kiuj havas malaltan jaran pluvfalon. Tiu krekso estas parta migranto, formovanta de la ekvatoro tiel frua kiel la pluvoj kreskigas sufiĉan herbokovro por permesi ĝin nesti aliloke. Estis kelkaj raportoj pri vagaj birdoj atingantaj atlantiajn insulojn. Tiu specio ĉi nestas en vasta varieco de herbejaj tipoj kaj agriculturaj kampoj per altaj rikoltplantoj ankaŭ povus uziĝi.

Pece malgranda krekso, la Afrika krekso havas brun-striaj nigrasimilaj supra korpo, blusimil-grizaj suba korpo kaj nigrablanka haĉado sur la flankoj kaj stomako. Ĝi havas stumpan ruĝan bekon, ruĝajn okulojn kaj blankan linion el la beko ĝis super la okulo. Ĝi estas pli malgranda ol ĝia plej proksima parenco, la krekso, tiu specio estas ankaŭ pli hele pluma kaj havas okula strio. La Afrika krekso havas gamutan de krioj, la plej karakteriza estas serio de rapidaj raspantaj *krrr*-notoj. Ĝi estas aktiva dum la tago kaj estas teritoria sur kaj la nestejo kaj la nenestejo; la viro havas deimata elmontro kaj flugus apud teritorbordoj.

Apud la Pienaars River, Sud-Afriko

* Afrika krekso en la Vikimedia Komunejo (Multrimedaj datumoj)
* Kategorio Afrika krekso en la Vikimedia Komunejo (Multrimedaj datumoj)
* Afrika krekso en Vikispecioj (Kolekto pri ĉiuj vivantaj estuloj)
La **flago de Ohio** (subŝtato en Usono) estis adoptita en 1902 kaj dizajnita de John Eisenmann por la Tut-Amerika Ekspozicio. La blua triangulo reprezentas montetojn kaj valojn de Ohio, kaj la strioj reprezentas la ŝoseojn kaj navigeblajn vojojn. La kvin strioj reprezentas la fakton ke Ohio estas unu el la kvin ŝtatoj kiuj estis parto de la Nordokcidenta Teritorio. La 13 steloj de la flago reprezentas la unuajn 13 ŝtatojn de Usono kaj la aliaj 4 de la dekstro estis poste aldonitaj kiel simbo de Ohio kiel 17a ŝtato akceptita en la Unio. La blanka cirklo kun ruĝa centro ne nur reprezentas la unuan literon de la ŝtatnomo sed ankaŭ ĝian surnomon, «the Buckeye State» (*Buckeye* estas kaŝtano de el la genro *Aesculus*).

Temas pri la ununura usona subŝtata flago kiu ne havas rektangulan formon, kaj unu el la du ununuraj teritoriaj nerektangulaj flagoj kiuj reprezentas la administran dividon kiu egalas al ŝtato (la alia estas la flago de Nepalo).

* Kategorio Flago de Ohio en la Vikimedia Komunejo (Multrimedaj datumoj)
Občina Medvode
Zbiljsko lago
**Občina Medvode** estas unu el 212 municipoj en Slovenujo. Ĝi situas en Regiono Osrednjeslovenska. Ĝi estas unu el 25 municipoj en la regiono. Ĝia areo estas 77.6 km² kaj komence de 2014 tie loĝis 15 868 homoj. En la municipo troveblas 32 vilaĝoj. Administra centro de la municipo estas la vilaĝo Medvode.

Loko, priskribo
---------------

Občina Medvode situas en la centra parto de Slovenujo, ĉirkaŭ 12 km nordokcidente de Ljubljana. Ĝi kuŝas ĉefe inter la Polhovgrad-montoĉeno en la okcidento kaj la rivero Sava en la oriento. La okcidenta parto de la municipo estas monta, dum orienta estas preskaŭ ebena. La alteco de la areo estas proksimume 305 m (ĉe la Sava) ĝis preskaŭ 900 m ĉe la okcidenta rando.

De la nordo ĝis la sudo, rivero Sava fluas tra la komunumo. La rivero Sora enfluas ĝin.

Apudaj municipoj estas:
Občina Šenčur en la nordo, Občina Vodice en la oriento, Urbo občina Ljubljana en la sudoriento, Občina Dobrova-Polhov Gradec en la sudo, Občina Škofja Loka en la okcidento kaj Urbo občina Kranj en la nordokcidento.


Ĉirkaŭ **Občina Medvode**| Urbo občina Kranj | Občina Šenčur |  |
| Občina Škofja Loka | Občina Medvode | Občina Vodice |
|  | Občina Dobrova-Polhov Gradec | Urbo občina Ljubljana |

Komunumoj
---------

La municipo konsistas el 32 vilaĝoj:

Belo, Brezovica pri Medvodah, Dol, Dragočajna, Golo Brdo, Goričane, Hraše, Ladja, **Medvode**, Moše, Osolnik, Preska, Rakovnik, Seničica, Setnica, Smlednik, Sora, Spodnja Senica, Spodnje Pirniče, Studenčice, Tehovec, Topol pri Medvodah, Trnovec, Valburga, Vaše, Verje, Vikrče, Zavrh pod Šmarno Goro, Zbilje, Zgornja Senica, Zgornje Pirniče, Žlebe.

Interesaĵoj
-----------

Zbiljsko lago — baraĵo kaj hidroelektra centralo

Referencoj
----------

*En tiu ĉi artikolo estas uzita traduko de teksto el la artikolo Občina Medvode en la slovena Vikipedio.* 


|  |  |
| --- | --- |
| Bibliotekoj | * PeEnEo: 627971
* LCCN: n2002124569
* VIAF: 142091074
* ISNI: 0000 0004 0505 4788
 |
**Jukka LINKOLA** (naskiĝinta 21-an de julio 1955 en Espoo) estas finna ĵaza pianisto, orkestra dirigento kaj komponisto. Li apartenas al distrista familio Collan. Ĝiaj aliaj membroj estas ekzemple Pentti Linkola kaj Kaarlo Linkola. Li ŝtudis en Sibelius-akademio en 1970-aj jaroj. En 1979 kaj 1980 Linkola laboris kiel dirigento en Urbteatro de Helsinko kaj en 1991–1993 kiel profezoro en Berkelee College of Music. Linkola estas konata ekzemple pri siaj muzikaloj, kiel *Peter Pan* (1985), *Max ja Moritz* (1987), *Antti Puuhaara* (1994), *Kallion kimallus* (1990) kaj *Astoria* (2003). Lia unua disko aperis en 1976. Linkola komponis muzikon ankaŭ por filmoj *Ihmiselon ihanuus ja kurjuus* (1988) kaj *Kaikki pelissä* (1994) kaj por filmo *Lumikuningatar* (1986) de Päivi Hartzell.


|  |  |
| --- | --- |
| Bibliotekoj | * PeEnEo: 763403
* GND: 134905199
* LCCN: n91031988
* VIAF: 116906891
* ISNI: 0000 0000 8185 9247
* SUDOC: 097522457
* BNF: 13896683f
* MBA: 24d5a370-c353-4cef-af52-d47d41022e6d
* BIBSYS: 10012151
 |
**Barono Frigyes Korányi** [fridjeŝ korAnji], laŭ hungarlingve kutima nomordo **Korányi Frigyes** estis hungara kuracisto, profesoro, membro korespondanta de Hungara Scienca Akademio (1884). Lia filo Sándor Korányi estis same kuracisto.

Frigyes Korányi  naskiĝis kiel *Kornfeld Frigyes* la 10-an de decembro 1828 en Nagykálló. Li mortis la 19-an de majo 1913 en Budapeŝto.

Biografio
---------

Frigyes Korányi devenis el juda familio. Li komencis frekventi universitaton en Pest (urbo), kiun li interrompis pro la liberecbatalo en 1848-1849 (li estis soldata kuracisto). Li diplomiĝis en 1852, poste li komencis sian kuracistan karieron en sia naskiĝurbo, ĉar pro la partopreno en la liberecbatalo li ekziliĝis tien. Baldaŭe li studvojaĝis al eksterlando. En 1859 li estis unu el la fondintoj de la loka hospitalo. Post 2 jaroj li ekhavis la postenon departementeja ĉefkuracisto. En 1861 la plena kuracista stabo abdikis, ĉar la Habsburgoj ne akceptis la konstitucion. En 1864 li ricevis amnestion, tial li eklaboris kaj ekinstruis en urbo Pest. En 1865 li estis ĉefkuracisto en Malsanulejo Rókus. En 1878 nova malsanulejo konstruiĝis, kies komence motoro, poste gvidanto li estis. Tie li profitis la plej modernan teknikon. En 1888 li ricevis nobelecon, en 1908 rangon *barono*. En 1886 li iĝis rektoro, en 1891 senatano. Li okupiĝis precipe pri tuberkulozo, kiu estas ofta hungara malsano.

Memorigiloj
-----------

* hospitalo, faklernejo kaj lernejo prenis lian nomon
* memormedalo

Verkaro (elekto)
----------------

* *Über Milzbrand und Rotzkrankheit* 1865
* *Die Lungenkrankheiten* 1880–1883
* *A belgyógyászat kézikönyve* 1894–1898

Fontoj
------

* biografio kun foto

* Kategorio Frigyes Korányi en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 429294
* GND: 117537586
* LCCN: n86034394
* VIAF: 84830732
* ISNI: 0000 0001 1772 8864
* SUDOC: 080008372
* BIBSYS: 90608102
* NKC: nlk20010099554
 |
**Občina Rečica ob Savinji** estas unu el 212 municipoj en Slovenio. Ĝi situas en la Regiono Savinj. La municipo konsistas el 12 komunumoj kovrante areon de 30,1 km². Komence de 2018 tie loĝis 2267 homoj. Administra centro de la municipo estas la vilaĝo Rečica ob Savinji.

Loko, priskribo
---------------

Občina Rečica ob Savinji
En la sudo, la rivero Savinja trairas la teritorion. Ĉi tie la alteco estas ĉirkaŭ 350-400 m. Al la nordo ĝi leviĝas al la montoj. La plej alta pinto de la municipo estas Monto Medvedjak (1564 metroj super marnivelo).
La ĉefa vojo no.225 trairas la valon de la rivero.

La apudaj municipoj estas:
Občina Mozirje en la nordoriento, Občina Nazarje en la sudoriento kaj sudo, Občina Gornji Grad en la sudokcidento kaj Občina Ljubno en la okcidento.


Ĉirkaŭ **Občina**|  |  |  Mozirje  |
|  Ljubno | Občina |  |
|  Gornji Grad |  |  Nazarje |

Komunumoj
---------

La municipo konsistas el la sekvaj 12 vilaĝoj:

Dol-Suha, Grušovlje, Homec, Nizka, Poljane, **Rečica ob Savinji**, Spodnja Rečica, Spodnje Pobrežje, Šentjanž, Trnovec, Varpolje, Zgornje Pobrežje.

Referencoj
----------

*En tiu ĉi artikolo estas uzita traduko de teksto el la artikolo Občina Rečica ob Savinji en la slovena Vikipedio.* 

Statistikoj: 

Geografia loko:
Občina Radlje ob Dravi
**Občina Radlje ob Dravi** estas unu el 212 municipoj en Slovenio. Ĝi situas en la Regiono Karintio. La municipo konsistas el 14 komunumoj kovrante areon de 93,9 km². Komence de 2018 tie loĝis 6191 homoj. Administra centro de la municipo estas la vilaĝo Radlje ob Dravi.

Loko, priskribo
---------------

La rivero Drava trairas la teritorion. Sur la rivero estas konstruita akvoenergio planto HE Vuhred. La rivervalo havas altecon de ĉirkaŭ 300-320 m. Norde de la teritorio etendas ĝis la montaro Kozjak, dum la suda parto etendiĝas al la montaro Pohorje. La alteco ĉi tie estas ĉirkaŭ 1000 m. Laŭ la rivero kondukas la Aŭtovojo 1 kaj ankaŭ la fervojon.

La apudaj municipoj estas:

Občina Podvelka oriente, Občina Ribnica na Pohorju en la sudoriento, Občina Vuzenica al sudokcidento, Občina Muta en la okcidento.
Krome, ĝi limas kun la aŭstraj vilaĝoj de Eibiswald en la nordo kaj Oberhaag en la nordoriento.


Ĉirkaŭ **Občina Radlje ob Dravi**|  | Eibiswald | Oberhaag |
|  Muta | Občina Radlje ob Dravi |  Podvelka |
|  Vuzenica |  |  Ribnica na Pohorju |

Komunumoj
---------

La municipo konsistas el la sekvaj 14 vilaĝoj:

Brezni Vrh, Dobrava, Radelca, **Radlje ob Dravi**, Remšnik, Spodnja Orlica, Spodnja Vižinga, Sveti Anton na Pohorju, Sveti Trije Kralji, Šent Janž pri Radljah, Vas, Vuhred, Zgornja Vižinga, Zgornji Kozji Vrh

Referencoj
----------

*En tiu ĉi artikolo estas uzita traduko de teksto el la artikolo Občina Radlje ob Dravi en la slovena Vikipedio.* 

Statistikoj: 

Geografia loko:
**Občina Semič** estas unu el 212 municipoj en Slovenujo. Ĝi situas en la Regiono Sudorienta Slovena‎. La municipo enhavas 46 komunumojn kaj ĝia areo estas 146,7 km². Komence de 2018 tie loĝis 3767 homoj. La administra centro estas la vilaĝo Semič.

Loco, priskribo
---------------

La teritorio de la municipo estas monteta. En la sudorienta angulo, ĉe la rivero Lahinja, la alteco estas ĉirkaŭ 150 m. En la nordokcidenta kaj okcidenta, la alteco malrapide levas ĝis pli ol 1000 m.

Super la minicipo kondukas la ĉefa vojo ne.216, konektante Žužemberk kaj Črnomelj. Ankaŭ ĉi tie la fervoja linio. Ĝi konektas kun la urboj de Novo mesto tra Semič al Črnomelj.

La apudaj municipoj estas: Urbo municipo Novo mesto en la nordo, Občina Metlika en la oriento, Občina Črnomelj en la sudo, Občina Kočevje okcidente kaj Občina Dolenjske Toplice en la nordokcidento.

Komunumoj
---------

La municipo konsistas el 46 vilaĝoj:

Občina Semič
Blatnik pri Črmošnjicah, Brezje pri Rožnem Dolu, Brezje pri Vinjem Vrhu, Brezova Reber, Brezovica pri Črmošnjicah, Brstovec, Cerovec pri Črešnjevcu, Coklovca, Črešnjevec pri Semiču, Črmošnjice, Gornje Laze, Gradnik, Hrib pri Cerovcu, Hrib pri Rožnem Dolu, Kal, Komarna vas, Kot pri Semiču, Krupa, Krvavčji Vrh, Lipovec, Maline pri Štrekljevcu, Moverna vas, Nestoplja vas, Omota, Oskoršnica, Osojnik, Planina, Podreber, Potoki, Praproče, Praprot, Preloge, Pribišje, Pugled, Rožni Dol, Sela pri Vrčicah, **Semič**, Sodji Vrh, Sredgora, Srednja vas, Starihov Vrh, Stranska vas pri Semiču, Trebnji Vrh, Vinji Vrh pri Semiču, Vrčice, Štrekljevec

Referencoj
----------

*En tiu ĉi artikolo estas uzita traduko de teksto el la artikolo Občina Semič en la slovena Vikipedio.* 

Statistikoj:
**Zuerato** (arabeالزويرات) estas la plej granda urbo en norda Maŭritanio kaj estas la ĉefurbo de Tiris Zemmour, kun ĉirkaŭ 38.000 (2005) loĝantoj. Ĝi situas ĉe la orienta fino de la Maŭritania fervojo al Nouadhibou.

Priskribo
---------

La urbo estas centro por la fererca minado, inkluzive la minejojn de Fderîck, Tazadit kaj Rouessa. La ferercejoj estis unuafoje malkovritaj proksime al Kediet Iĝil en 1952 kaj en 1958 oni donis la minadajn koncesiojn al Miferma, "Société des mines de fer de Mauritanie", kiu estas dominata fare de eŭropaj minadaj kompanioj. En 1974 Miferma estis ŝtatigita fare de la maŭritania registaro. La industrio disvolviĝis en la areo tra la jardekoj. Oni malkovris en 1981 novan ferercan ejon ĉe guelb el Rhein, 35 km norde de Zouérat kaj en 1990 oni malkvoris pluan ĉe Guelb M'Haoudat, kiu situas ĉirkaŭ 65 km de Zouérat.

Pliaj kompanioj, kiuj minas ferercojn en la regiono estas Xstrata kaj ArcelorMittal.

La minebla fererca amaso de SNIM (minejo de Tazadit) estas kalkulata je 200 milionoj da tunoj de hematito. La ŝarĝotrajnoj, kiuj transportas la ferercon longas, eĉ. 2,5-3 km. La loĝantoj laboras ankaŭ ĉe la loka administrado, militistaro. Tie laboras ankaŭ multaj el aliaj afrikaj landoj. 

La urbo havas flughavenon al/de Nouadhibou, oni povas flugi per Boeing 737-500 kaj Boeing 737-700 de Mauritania Airlines International.

La akvo estas transportata el Boulenoir, kiu estas sur la fervoja linio de Nouadhibou. 

Ĉirkaŭ la urbo kreskas neregula urbo, oni konstruis muron por disigi ambaŭ. La lokanoj nomas ĝin "mur de la honte" (muro de la honto).
**Občina Moravske Toplice** estas unu el 212 municipoj de Slovenujo, lokita en la nordorienta stato de regiono Pomurska. La municipo enhavas 28 komunumojn kaj ĝia areo estas 144,5 km². Komence de 2018 tie loĝis 5826 homoj. La administra centro estas la vilaĝo Moravske Toplice.

Loko, priskribo
---------------

Občina Moravske Toplice
La apudaj municipoj estas:
Občina Kobilje oriente, Občina Dobrovnik sudoriente , Občina Turnišče kaj občina Občina Beltinci en la sudo, Urba municipo Murska Sobota en la sudokcidento, Občina Puconci okcidento, Občina Gornji Petrovci en la nordokcidento, Občina Šalovci norde. En la nordoriento estas la ŝtata limo kun Hungario.


Ĉirkaŭ **Občina Moravske Toplice**|  Gornji Petrovci |  Šalovci | Hungario |
|  Puconci | Občina Moravske Toplice |  Kobilje |
|  Murska Sobota |  Turnišče -  Beltinci |  Dobrovnik |

Komunumoj
---------

La municipo konsistas el la sekvaj 28 vilaĝoj:

Andrejci, Berkovci, Bogojina, Bukovnica, Čikečka vas, Filovci, Fokovci, Ivanci, Ivanjševci, Ivanovci, Kančevci, Krnci, Lončarovci, Lukačevci, Martjanci, Mlajtinci, **Moravske Toplice**, Motvarjevci, Noršinci, Pordašinci, Prosenjakovci, Ratkovci, Sebeborci, Selo, Središče, Suhi Vrh, Tešanovci, Vučja Gomila

Referencoj
----------

*En tiu ĉi artikolo estas uzita traduko de teksto el la artikolo Občina Moravske Toplice en la slovena Vikipedio.* 

Statistikoj: 

Geografia loko:
**Torrijo del Campo** [toRIĥo delKAMpo] estas vilaĝo kaj municipo de la provinco Teruelo (nordorienta Hispanio), nome en la nordokcidenta komarko Jiloca [ĥiLOka], kies komarka ĉefurbo estas Calamocha. La loknomo *Torrijo del Campo* estas etimologie komprenebla kiel "Tureto de la Kamparo" alude al iama gvatoturo kadre de la defendo kontraŭ la najbara Regno Kastilio.

Geografio
---------

Ĝi estas je 67 km de Teruelo, provinca ĉefurbo. Ĝi estas atingebla ĉefa laŭ la aŭtoŝoseo A-23 kaj la nacia ŝoseo N-234, sude de Calamocha, Fuentes Claras kaj Caminreal kaj nur iom norde de Monreal del Campo kaj laŭ la N-211 inter Torralba de los Sisones okcidente kaj Bañón oriente.

|  |  |  |
| --- | --- | --- |
| *Nordokcidente:* Caminreal | *Norde:* Caminreal | *Nordoriente:* Caminreal |
| *Okcidente:* Blancas |  | *Oriente:* Rubielos de la Cérida |
| *Sudokcidente:* Monreal del Campo | *Sude:* Monreal del Campo | *Sudoriente:* Rubielos de la Cérida kaj Monreal del Campo |

Historio
--------

La zono venis al posedo de kristanoj post la venko de Alfonso la 1-a la Batalema, sed tiu loĝloko estis de malfrua kreado. Ĝi estis «Torrijos» inter 1495 kaj 1646, kaj poste «Torrijo» de 1713 ĝis 1797, kaj oni aldonis «del Campo» ekde 1834. 

Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj same en Torrijo del Campo oni malsupreniris el preskaŭ 1 600 en 1930 ĝis nunaj 470.

Aktualo
-------

Bazo de ekonomio estis agrikulturo (iam safrano, jam nur cerealoj), forstado, kaj brutobredado. Nune rura turismo.

Estas altiraĵoj en la urbo, nome la preĝejo, ermitejoj, arkeologia kuŝejo, piedirado tra proksimaj naturaj lokoj ktp.

Vidu ankaŭ
----------

* Municipoj de la provinco Teruelo

Notoj
-----

Eksteraj ligiloj
----------------

* Retejo de la Municipo Torrijo del Campo


|  |  |
| --- | --- |
| Bibliotekoj | * PeEnEo: 800936
* VIAF: 316735872
 |
**Moyahua de Estrada** estas komunumo en la meksika subŝtato Zacatecas. La ĉefurbo de la komunumo estas Moyahua de Estrada.

Geografio
---------

La komunumo havis en 2005 (lasta popolnombrado de la INEGI) 4600 loĝantojn. El tiuj estas 2134 viroj kaj 2466 virinoj. La komunumo havas surfacon de 528 kvadratkilometroj kaj ĝi situas (meza punkto) je 1,180 metroj super la marnivelo. La kvanto de precipitaĵo (jare) estas 800 milimetroj. La geografia koordinatoj de la komunumo estas 21° 16′ norda latitudo kaj 103° 10′ okcidenta longitudo.

Sociogeografio
--------------

En la komunumo vivas 5186 personoj kiuj aĝas 5 jaroj aŭ pli. El tiuj 2 personoj parolas indiĝenan lingvon. Tio egalas al 0.04 % de la personoj, kiuj aĝas 5 jaroj aŭ pli.

3,969 loĝantoj aĝas 15 jaroj aŭ pli. Inter ili estas 3460 alfabetoj kaj 236  analfabetoj. Do 12.67 % de la loĝantoj, kiuj aĝas 15 aŭ pli estas analfabetoj.

Inter la virinoj estas 1,939 alfabetoj kaj 267 analfabetoj. Do la grado de analfabeteco inter virinoj estas 12.10%. Inter la viroj estas 1,521 alfabetoj kaj 236 analfabetoj, do 13.43% el la viroj estas analfabetoj.

Fontoj: Statistikoj de la INEGI

Eksteraj ligiloj
----------------

* Kategorio Moyahua de Estrada en la Vikimedia Komunejo (Multrimedaj datumoj)

 Arkivigite je 2007-05-30 per la retarkivo Wayback Machine
**Torrepadre** estas la nomo de vilaĝo kaj municipo, kodo INE-389, en la jurisdikcio de Lermo, distrikto Arlanza, sudokcidento de la provinco Burgoso, Kastilio la Malnova, hodiaŭ regiono Kastilio kaj Leono (Hispanio). La loknomo *Torrepadre* estas komprenebla kiel *Turo de Padre* (Patro) sed alude al iu historia gravulo registrita dokumente en la fino de la 10-a jarcento.

Geografio
---------

Torrepadre estas la ĉefurbo de la municipo, kiu krome enhavas ankaŭ la loĝlokon Hontoria de Río Franco kaj la bienon Retortillo.

Torrepadre limas okcidente kun Cobos de Cerrato (Palencia) kaj Peral de Arlanza, sude kun Royuela de Río Franco, norde kun Villahoz kaj Santa María del Campo kaj oriente ĝi limas kun Villahoz. 

Je 54 km de la ĉefurbo, ĝi estas en la vinregiono Ribera de Arlanza.

Vidindaĵoj
----------

Inter vidindaĵoj menciindas la preĝejo de Sankta Stefano, la mudeĥara preĝejo de Sankta Maria de Retortillo, kaj la ermitejo.

Eksteraj ligiloj
----------------

* Torrepadre
* Blogo de Torrepadre


|  |  |
| --- | --- |
| Bibliotekoj | * PeEnEo: 269191
* VIAF: 316734064
 |
**Movelier** (la malnova germanlignva nomo de la komunumo estas *Moderswiler*) estas komunumo en la distrikto Delemonto en Kantono Ĵuraso, Svislando. Ĝi havis 386 loĝantojn je la 31-a de decembro 2009.

Geografio
---------

La vilaĝo Movelier situas en alta kaldrono de la monteta kamparo de la norda Ĵuraso proksimume 5 kilometrojn nordokcidente de la kantonĉefurbo Delemonto. La teritorio de la komunumo etendiĝas sur areo de 8,01 km², de kiu 50% estas kovritaj de arbaro, 46% servas por agrikulturo kaj 4% por setlado.

Najbaraj komunumoj
------------------

La komunumo Movelier limas en nordo al Ederswiler, en nordoriento al Roggenburg (BL), en oriento al Soyhières, en sudo al Mettembert, kaj en okcidento al Pleigne.

Trafiko
-------

Movelier situas flanke de la gravaj trafikvojoj. Al la publika transportreto la komunumo estas konektita per la buslinio de Roggenburg al Delemonto.

Historio
--------

La unua dokumenta mencio de Movelier dagiĝas el la jaro 1188 *Moderswilre*.

Movelier apartenis dum mezepoko al la Grafoj de Thierstein. En la jaro 1454 la episkopo Bazelo aĉetis la vilaĝon, kiu tiel fariĝis unu de la 13 liberaj vilaĝoj de la Senjorujo Delemonto. Post la Franca Revolucio de 1792 dum unu jaro la vilaĝo apartenis al la Raŭraka Respubliko por poste aparteni de 1793 ĝis 1815 al Francio, unue kiel parto de la departemento Mont-Terrible kaj poste de la departemento Haut-Rhin. En la jaro 1815 la Viena Kongreso atribuis la regionon al la svisa Kantono Berno. Ek de la 1-a de januaro 1979 Movelier apartenas al la nove fondita Kantono Ĵuraso.

Notoj kaj referencoj
--------------------

1. ↑  Fonto: *François Kohler*: *Movelier* en *Historia Leksikono de Svislando* (2009-09-08)

Eksteraj ligiloj
----------------

* Kategorio Movelier en la Vikimedia Komunejo (Multrimedaj datumoj)

* **Vidu ankaŭ en la Vikimedia Komunejo la kategorion Movelier** – (Kolekto de bildoj kaj plurmediaj dosieroj)

* Oficiala retejo de la komunumo Movelier

  


|  |  |  |  |
| --- | --- | --- | --- |
| 

| v • d • rKomunumoj de la distrikto Delemonto |
| --- |
| maldekstraBoécourt • Bourrignon • Châtillon • Corban • Courchapoix • Courrendlin • Courroux • Courtételle • Delemonto • Develier • Ederswiler • Haute-Sorne (Bassecourt • Courfaivre • Glovelier • Soulce • Undervelier) • Mervelier • Mettembert • Movelier • Pleigne • Rebeuvelier • Rossemaison • Saulcy • Soyhières • Val Terbi (Montsevelier • Vermes • Vicques) • Vellerat |  |

 |
Multaj esploroj engaĝantajn probablojn estas nomataj kiel **apliko de probablo**, la apliko de probablo-teorio al aliaj sciencaj kaj inĝenieradaj domajnoj. Tamen, kvankam ĉi tiuj esploroj estas (iugrade) motivitaj per problemoj de la tereno de apliko, ili kutime traktas la matematikajn aspektojn de la problemoj, kaj ĝuste tio estas la plej granda profesia intereso por esploristoj (kio estas kutima por aplika matematiko ĝenerale).

La afero estas aparte koncerna kun la apliko de stokastikoj, kaj probablo pli ĝenerale, al la naturscienco kaj socia scienco, inkluzivante biologion, fizikon (inkluzivanta astronomion), kemion, komputikon, informan teknologion, kaj ekonomikon.

Alia areoj de intereso estas en inĝenierado, aparte en areoj de necerteco kaj riskoj kaj esperindeco.

Areoj de apliko:

* Ruina teorio
* Statistika fiziko
* Stekiometrio kaj modelado de kemiaj reakcioj
* Ekologio, aparte loĝantara modelado
* Evoluismo (evolua biologio)
* Optimumigo en komputiko
* Telekomunikadoj
* Specimenanta formulo de Ewens en loĝantara genetiko
* Operaciesploro
* Matematiko de ludo

Stokastikoj:

* Markova ĉeno
* Procezo de Poisson
* Moviĝo de Brown kaj aliaj difuzaj procezoj.
* Viciga teorio
* Renoviga teorio

Eksteraj ligiloj
----------------

* Kategorio Apliko de probablo en la Vikimedia Komunejo (Multrimedaj datumoj)

* Arkivigite je 2006-02-08 per la retarkivo Wayback Machine
**Karl Michael ZIEHRER** (naskiĝis la 2-an de majo 1843, mortis la 14-an de novembro 1922) estis viena komponisto kaj dirigento, kiu hodiaŭ plej bone konatas pro siaj valsoj kaj alia dancmuziko. Dumvive li estis unu el la plej grandaj konkurencantoj de la fama Strauss familio.

Ziehrer naskiĝis en Vieno, kaj ricevis muzikedukon de Simon Sechter, kiu estis fama vienana muzikteoriisto kaj pedagogo. En 1863 li iĝis la diriĝento de nova orĥestro celanta konkurenci kun la viena dancmuzika dinastio de Johann Strauss II.

Ziehrer aktive skribis dum sia vivo pli ol 600 dancajn komponaĵojn, inklude valsojn, marĉojn, kaj polkojn. Krom tio ankaŭ troviĝas kelkaj operetoj en lia verkaro. Tamen malmulte el liaj verkoj hodiaŭ konatas vaste.

La komenco de la unua mondmilito finis lian karieron kiel komponisto; liaj posedaĵoj plejparte estis detruitaj. Fine Ziehrer mortis malriĉule en Vieno en 1922. Li estis enterigita ĉe la Zentralfriedhof tombejo.

Elektitaj disĉiploj
-------------------

* Jakob Pazeller

* Kategorio Karl Michael Ziehrer en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 394935
* GND: 118636812
* LCCN: n82122529
* VIAF: 42027133
* ISNI: 0000 0001 1628 742X
* SUDOC: 071035990
* BNF: 13901416v
* MBA: 3de2d17d-ff03-476f-814b-d6f4d7e57cb5
* NKC: jn20010601290
* BNE: XX821781
 |